**Darea de seamă a DCGCD pentru anul 2016**

Activitatea Direcției construcții, gospodărie comunală și drumuri a Consiliului raional este bazată pe Regulamentul DCGCD aprobat prin decizia Consiliului raional și este în strânsă conlucrare cu APL de nivelul I, cu direcțiile Consiliului raional, managerii instituțiilor preuniversitare și preșcolare și cu serviciile desconcentrate și descentralizate în teritoriu, în măsura necesităților de soluționare a problemelor ce țin de aspectele care ne vizează.

Nu pot să nu menționez că în toate activitățile noastre direcția construcții, gospodărie comunală și drumuri se călăuzește de Legea supremă a RM, de Legea cu privire la administrația publică locală nr.158-XVI din 04 iulie 2008, de Hotărâri de Guvern și deciziile Consiliului raional, Planul Strategic de dezvoltare social-economică a raionului.

Reieșind din sarcinile și atribuțiile de bază ale direcției, în conlucrare cu organele nominalizate am avut ca scop să monitorizăm activitățile în toate domeniile stipulate în regulament și o să nominalizez unele rezultate.

În anul 2016 direcția construcții, gospodărie comunală si drumuri a participat la următoarele valorificări ale surselor financiare:

***La instituțiile preuniversitare în anul 2016 au fost valorificate 3760,0 mii lei și anume*:**

1. LT „Stefan Voda” - s-a făcut termoizolarea interioara a pereților blocurilor A și D în sumă de 3183 mii lei;
2. IP gimnaziul „Ion Creangă” s. Ermoclia - reparația cantinei și sistemei de ventilare în sumă de 125,1 mii lei;
3. IP gimnaziul „Mihai Eminescu” s. Antonești - reparația pardoselii și blocului de alimentare în suma de 205 mii lei;
4. IP gimnaziul „A. Sîrghi” din s. Talmaza - schimbarea ușilor și ferestrelor în sumă de 125,5,mii lei;
5. IP gimnaziul din s. Răscăieți - reparația acoperișului la sala de sport și grupul sanitar în sumă de 121,4 mii lei;

***La instituțiile preșcolare în anul 2016 au fost valorificate 1429,7 mii lei și anume:***

1. Grădinița s. Crocmaz – reparația capitală a sălii festive în suma de 200 mii lei;
2. Grădinița s. Popeasca - termoizolarea pereților în sumă de 98,5 mii lei;
3. Grădinița nr.2 din or. Ștefan Voda - reparația capitală a blocului alimentar în sumă. de 200,0 mii lei;
4. Grădinița nr.3 din or. Ștefan Vodă – reparația pavilionului, amenajarea și reparația scuarului în suma de 125,2 mii lei;
5. Grădinița din s. Tudora – reparația pavilioanelor în sumă de 116,5 mii lei;
6. Grădinița nr.1 din s. Răscăieți a fost reparată din sursele oferite de Guvernul României în sumă de 1319,0 mii lei prin FISM și 110,0 mii lei a alocat APL.

***Au fost reparate drumurile publice locale:***

1. L 512, Ştefan Vodă–Săiți R 31 - 392,3 mii lei; varianta alba h-15 cm (500 m.l.);
2. Drumul de acces spre spitalul raional - 1397,7 mii lei, reparația îmbrăcămintei rutiere;
3. L 513 R 30, drum de acces spre s. Cioburciu - 378,9 mii lei, varianta alba (500 m.l.);

4. L 521 R 30, drum de acces spre s. Slobozia - 525,6 mii lei, strat de egalizare (300 m.l.);

5. R 30, drum de acces spre tabăra „Dumbrava” – 428,5 mii lei;

6. Panoul de intrare în raion – 57 mii lei;

7.L 510, contribuția la construcția drumului Stefan Vodă–Talmaza – 1000 mii lei;

8. L 509.1, proiectul de reabilitare la drumul de acces s. Copceac -150 mii lei, 8 km;

9. La profilarea si întreținerea de iarna a drumurilor – 187,0 mii lei.

***A mai fost construit:***

1. În s. Slobozia - sistema de alimentare cu apa potabila și restabilirea a doua sonde – în sumă de 3000,0 mii lei;
2. A fost curățită albia râului din s. Copceac prin FEN în sumă de 1887,0 mii lei.

***În domeniul culturii:***

1. A fost reparata biblioteca din s. Olănești în sumă de 197,0 mii lei;
2. A fost reparata casa de cultură din s. Palanca – 1003,3 mii lei termoizolarea pereților (costul lucrărilor și supravegherea tehnică).

***În domeniul sănătății:***

1. IMSP SR Șt. Vodă – reparația secției de boli infecțioase -80,0 mii lei;
2. CS or. Ștefan Voda – 300 mii lei;
3. OMF s. Viișoara – 258,0 mii lei;
4. OMF s. Slobozia – 366,4 mii lei;
5. OMF s. Răscăieti – 547,0 mii lei;
6. CS Crocmaz – 91,5 mii lei;
7. CS Carahasani – 68,9 mii lei.

Toate sursele financiare au fost alocate de CNAM.

***Direcția Asistență Socială******și Protecția Familiei*** *a* făcut reparație în sumă de 154,0 mii lei.

***La tabăra „Dumbrava”*** s-a făcut reparație în sumă de 130,7 mii lei.

Menționăm că, practic, toți colegii din DCGCD au fost implicați în acțiunile de pregătire a instituțiilor publice pentru activitate în perioada de toamnă–iarnă.

Au fost instruiți și atestați operatorii de la CT cât și persoanele responsabile de exploatarea dispozitivelor industrial periculoase.

A fost examinată starea tehnică a fiecărui CT de la obiectivele publice din raion pentru monitorizarea acțiunilor de remediere a neconformităților depistate.

Un volum mare de lucru s-a făcut la întocmirea devizelor de cheltuieli la obiectivele publice din raion. De acest serviciu au beneficiat practic toate instituțiile preuniversitare și, în majoritatea absolută, instituțiile preșcolare.

**Iurie AFANASIEV,**

**șeful Direcției construcții, gospodărie comunală și drumuri**